শিয়ালদায় পুরবী সিনেমার পাশে আগুন। একটি ব্যাগের কারখানায় আগুন লাগে। খবর পেয়েই ঘটনাস্থলে পৌছয় দমকলের ছটি ইঞ্জিন। পৌছে যান দমকলমন্ত্রী শোভন চট্টোপাধ্যায়ও। কয়েক ঘণ্টার চেষ্টায় আগুন নিয়ন্ত্রণে আসে। রবিবার। ছুটির দিন বন্ধই ছিল শিয়ালদা পুরবী সিনেমার পাশের সব দোকানপাট। হঠাত্ই নজরে এল বন্ধ একটি ব্যাগের কারখানা থেকে বেরিয়ে আসছে কালো ধোঁয়া।খবর পেয়েই ঘটনাস্থলে পৌছয় দমকল, বিপর্যয় মোকাবিলা বাহিনী। কারখানার ওপরের বাসিন্দাদের প্রথমেই সরিয়ে নিয়ে যাওয়া হয় নিরাপদ স্থানে। চলে আসেন মেয়র শোভন চট্টোপাধ্যায়ও। চারপাশ ঢেকে যায় কালো ধোঁয়ায়। তার মধ্যে কাজ করতে গিয়ে রীতিমতো সমস্যায় পড়েন দমকল কর্মীরা। মাস্ক পড়ে কাজে নামতে হয় তাদের
 ওয়েব ডেস্ক: শিয়ালদায় পুরবী সিনেমার পাশে আগুন। একটি ব্যাগের কারখানায় আগুন লাগে। খবর পেয়েই ঘটনাস্থলে পৌছয় দমকলের ছটি ইঞ্জিন। পৌছে যান দমকলমন্ত্রী শোভন চট্টোপাধ্যায়ও। কয়েক ঘণ্টার চেষ্টায় আগুন নিয়ন্ত্রণে আসে। রবিবার। ছুটির দিন বন্ধই ছিল শিয়ালদা পুরবী সিনেমার পাশের সব দোকানপাট। হঠাত্ই নজরে এল বন্ধ একটি ব্যাগের কারখানা থেকে বেরিয়ে আসছে কালো ধোঁয়া।খবর পেয়েই ঘটনাস্থলে পৌছয় দমকল, বিপর্যয় মোকাবিলা বাহিনী। কারখানার ওপরের বাসিন্দাদের প্রথমেই সরিয়ে নিয়ে যাওয়া হয় নিরাপদ স্থানে। চলে আসেন মেয়র শোভন চট্টোপাধ্যায়ও। চারপাশ ঢেকে যায় কালো ধোঁয়ায়। তার মধ্যে কাজ করতে গিয়ে রীতিমতো সমস্যায় পড়েন দমকল কর্মীরা। মাস্ক পড়ে কাজে নামতে হয় তাদের কারখানার ফলস সিলিংয়ের নিচেও জিনিসপত্র জমা করে রাখা ছিল বলে জানা গেছে। আপাতত পুরো বাড়ি খালি করে দেওয়া হয়েছে।  ঘিঞ্জি এলাকা। আশঙ্কা ছিল আগুন ছড়িয়ে পড়ার। তবে দমকল কর্মীদের তত্পরতায় বড় বিপর্যয় এড়ানো গিয়েছে।ওই কারখানায় উপযুক্ত অগ্নি নির্বাপন ব্যবস্থা ছিল কিনা খতিয়ে দেখা হচ্ছে। আগুন লাগার কারণ অনুসন্ধানে সোমবার ঘটনাস্থলে যাবে ফরেনসিক দল।